ANAN จับมือ “ไทยแลนด์ พริวิเลจ คาร์ด” ร่วมโครงการ “Elite Flexible One”
ANAN จับมือ "ไทยแลนด์ พริวิเลจ คาร์ด" ร่วมโครงการ “Elite Flexible One”
12 มี.ค. 2564

นายประเสริฐ แต่ดุลยสาธิต ประธานเจ้าหน้าที่บริหารสายงานธุรกิจอสังหาริมทรัพย์ บริษัท อนันดา ดีเวลลอปเม้นท์ จำกัด (มหาชน) หรือ ANAN พร้อมด้วย นายสมชัย สูงสว่าง ผู้จัดการใหญ่ บริษัท ไทยแลนด์ พริวิเลจ คาร์ด จำกัด ผู้ดำเนินงานโครงการบัตรสมาชิก ไทยแลนด์ อีลิท บันทึกข้อตกลงความร่วมมือพิเศษโครงการ ‘Elite Flexible One’
โดย ANAN นำคอนโดมิเนียมสร้างเสร็จพร้อมอยู่ 7 โครงการเข้าร่วมโครงการ คือ โครงการแอชตัน อโศก โครงการแอชตัน อโศก-พระราม 9 โครงการแอชตัน เรสซิเดนซ์ 41 โครงการแอชตัน สีลม โครงการไอดีโอ คิว วิคตอรี่ โครงการคิว ประสานมิตร และโครงการไอดีโอ คิว สุขุมวิท 36 เพื่อขยายฐานลูกค้ากลุ่มชาวต่างชาติ และเพิ่มโอกาสทางธุรกิจ หวังกระตุ้นตลาดอสังหาริมทรัพย์และเศรษฐกิจให้ฟื้นกลับมาอีกครั้ง